  Туспуктэм: Григорий Фомин Наталия Сильвестрова 18+ Удмуртиын тужгес но усто нюлэс тылпу кысӥсез быръёзы. Вожвылъяськон 21-тӥ пӧсьтолэзе Пичи Пурга ёросысь Яган нюлэсвылэтын Миндэрвуко починкаын ортчоз. Со сярысь элькун тӧролэн но кивалтэтлэн но пресс-службаез ивортӥз. Ужрад 10 часын кутскоз. « «Удмуртлес» огазеяськонлэн формированиосысьтыз ужасьёслэн 7 командазылы секыт заданиос быдэстозы, озьы ик пӧртэм учыръёсы ужпумъёсты ӝог серттыны-пертчыны быгатонлыкъёссэс возьматозы: кылсярысь, пограм писпуосты утялтыны. Сыӵе ӵошатсконъёс туж кулэ, соос ужасьёслы пӧрмоссэз возьыны юртто » Денис Удалов, Удмуртиысь инкуазь узырлыкъёсъя но инкуазез утёнъя министр Тылпу кысӥсьёс мугор кужымзэс, нылэсэз валамзэс но тодэмзэс, тылпу кысон тӥрлыкъёсын ужаны быгатэмзэс возьматозы. Бадӟым саклык шудтэм учыръёслэсь утиськон амалъёсты чакланлы висъяськоз.  Тодэ вайытом, Удмуртие йӧскалык ӵектос улсын нюлэсъёсысь тылпуэн нюръяськыны чаклам машина вуиз. Ватсалом, элькунысь нюлэсъёсын тылпу потонлы бадӟым кышкытлык 24-тӥ пӧсьтолэзёзь возиськоз. Тегъёс: нюлэс тылпу вожвылъяськон Удмуртия  